Li kieku jien Prim Ministru, nagħmel dawn ir-riformi: Ma tistax tkabbar il-ħamiem jew is-sriedaq jekk toqgħod f'żona b'xebgħa nies jgħixu bejt ma' bejt miegħek. Mhux talli tħammġilhom il-ħwejjeġ li jkunu għadhom kemm naxru b'xi ċappa ħara ta' ħamiemtek, imma ħadd ma jieħu gost iqum fl-erbgħa ta' filgħodu b'xi serduq, jew ma jorqodx bit-tgergir kull flgħaxija. L-arbli li għandkom fuq il-bjut biex toqogħdu tifirħu b'dik in-naqra bandiera kull nhar ta' Ħadd u fl-Irxoxt, tridu tagħmlulha dawra bil- foam magħha, ħalli fir-riħ, ma jkunx hemm ħsejjes ta' ħadid jiċċempel flimkien. Irritanti li ma nistax niftaħ tieqa għall-kwiet waqt li qed nipprova nagħlaq għajn m'għajn. Il-knejjes ma jistgħux idoqqu l-qniepen. Sur Kappillan, nixtieq narak b' hangover ta' Ġesù Kristu l-Ħadd imqaddes waqt li tqum b'dawk iż-żoġġ ta' qniepen (jew rekorder) kull nofs siegħa. Ptu! L-i speeding cameras inneħħuhom kollha. Kulħadd iddejjaq li kull darba li nirranġaw triq u tiġi b'ħofor minimu, naħxuha b' camera . Biex nirranġa t-toroq ta' Malta, (li, pereżempju ma jkunux jiżolqu iktar fix-xemx milli fix-xita) irrid insir Prim Ministru xi 10 darbiet oħra, u ħajja waħda biss għandi (speċità għandi ħajja). Minflok cameras , jibda jiġi mmultat ir-riklamar li jkollu żbalji ortografiċi. Ir-riklami ta' fuq il- banners iridu jkunu nofshom bil-Malti u n-nofs l-ieħor bl-Ingliż. Jiġifieri, jekk hemm 20 banner , 10 minnhom ikunu bil-Malti, u l-10 l-oħra jkunu bl-Ingliż. Malta bilingwi. Ejja nħarsu l-kostituzzjoni sew. #talmalti (Hawnhekk qed indaħħlu aktar impjieg għall-qari tal-provi). Kull min jieħu iktar minn stessu wieħed fil-ġimgħa jkollu ċitazzjoni ta' €10 fuq kull ritratt. Nimmaġina li jkun hemm dawk l-għaxar boloh minn kull distrett li ma jistgħux jirreżistu jitfgħu wieħed kuljum. Jiġu ntaxxati t- tablets li jkunu mogħtija lit-tfal t'inqas minn 18-il sena. Tista' tħares lejha bħala liċenzja tat- tablets . Ladarba persuna ssir legali, jista' jkollha tablets kemm trid mingħajr ma tħallas il-liċenzja. Wara din l-età tista' fuckin ' tibni dar bit- tablets for all I care . Inħeġġu n-neoloġiżmu. L-i strip clubs ta' Paċevill: jinfetaħ wieħed li jkun jismu "Ġabha Ġojjelli Stripp Klabb ". Hi iktar realistika minn "Gentlemen's Club". Ma naħsibx li gentlemen qed tintuża f'kuntest tajjeb, u tippruvax tespandi t-tifsira ta' gentlemen*. Min jikser xi liġi ċkejkna, ngħidu aħna jipparkja fuq linja safra, ma jkunx jista' jara l-World Cup/iċ-Champions League, il-Eurovision, jew joħroġ jiċċelebra l-festa tar-raħal/tal-belt tiegħu. Qabel ma jkollok il-liċenzja tal-karozza, trid iġġib il-liċenzja tal-mutur. Qabel ma ssuq mutur, trid tkun soqt rota tal-inqas xahar. Ir-rota tgħallmek tirrispetta lil ħaddieħor fit-triq u tinħoloq mentalità li, għall-inqas għal qadi, jintuża trasport li jniġġes l-inqas jew ma jniġġes xejn. Però naħseb, li wara li nlesti dal-eżamijiet, nibqa' sejra dritt nirreġistra għax ħa nibqa' bla xogħol. 'Ġifieri dal-puntini, għalkemm ħafna minnhom huma ideali u jafu jagħmlu l-frott, huma biss kastelli fl-arja. *Dan hu wieħed mill-ftit neoloġiżmi li ma jistax jiġi aċċettat.
Li kieku jien Prim Ministru…